زِر انــت تــوپــان ءُ گــوات انــت
 ہــور ءُ ہــار انــت
 تـلاریں شـرتگانی گـرنـدءُ جـار انت
 زُرمبشتے ءُ جـــگّا ءُ توار انت
 زِر انت پمّن نہار انت
 منی یـکــدار گـار انت!
 تہاروکی یے ہر کُنڈءٙ رُدان انت
 گشئے دنیاءٙ گوں زِندءٙ وران انت
 چو جاتیگءٙ کہ ہپتارءٙ سوار انت
 شپ انت لُنجءُ تہار انت
 منی یــکــدار گــار انت!
 اے شرتگ مئے نہ لرزین انت پاداں
 دلءِ آسر وتی گندیت مراداں
 اگاں مرچی نپّس تنکءُ شِزار انت
 دیـارءٙ بے دیـار انت
 مـنی یـکـدار گـار انت!
 اکــــبر بــارکزئی
 منہ وار: شعیب شاداب